608 J-E.V.> Boas! 
stærkeste Virkning: ,Grundideerne” faar med ét Kød og Blod. 
Ud fra den saaledes vundne Basis ser vi ham derefter i 
60'erne og Begyndelsen af 70'erne skabe de Værker, som vel 
i første Linie vil bære hans Navn til Efterverdenen: den anden 
Udgave af Grundzuge d. vergl. Anat., fra 1870, et Værk om 
hvis høje Egenskaber man næppe kan udtrykke sig stærkt 
nok, hans Untersuchungen z. vergl. Anat. d. Wirbelthiere og 
meget, meget mere. 
Ved en Betragtning af Gegenbaurs Virksomhed som Forf. 
ligger det nær først at fæste Blikket paa hans Lærebøger. 
Af disse sætter jeg den nys nævnte ,Grundzuge« fra 1870 
højest. Den indeholder et meget stort Stof fra alle Dyrerigets 
Afdelinger, overalt behersket af Forfatterens overlegne Syn. 
Fremstillingen er ypperlig udformet, saaledes at Hoved- 
punkterne er rykkede i Forgrunden, medens samtidig en altfor 
stærk Skematisering lykkelig er undgaaet og den anatomiske 
Detail ogsaa i passende Udstrækning kommer til sin Ret. Da 
der faa Aar efter var Brug for en ny Udgave, foretog G., 
under Følelsen af at Bogen var ved at vokse sig lovlig stor som 
Lærebog for Studerende, en ret stærk Forkortning af den og 
udsendte den paany under Navnet ,Grundriss", første Gang 
i 1874, anden Gang i 1878. ,Grundriss" har bevaret mange 
af ,Grundzuge"”s gode Egenskaber, men staar dog langt til- 
bage for den; den er altfor skeletmæssig, den anatomiske 
Detail er i altfor høj Grad klippet bort. Jeg tror, at G. selv 
har haft Følelsen af, at Bogen ikke var rigtig tilfredsstillende ; 
skønt jeg véd, at der senere har været Brug for en ny Ud- 
gave, er dog ingen saadan fremkommen siden 1878. Samtidig 
med at G. i 1874 udsendte ,Grundriss", lovede han i Fortalen 
at ville give en større Lehrbuch d. vergl. Anat. i to Bind, 
nærmest som en ny Udgave af ,,Grundzuge". Det naaede 
han virkelig ogsaa lige i de sidste Aar af sit Liv, dog kun 
for Hvirveldyrenes Vedkommende; det øvrige var han efter- 
haanden kommen for langt bort fra. I Aaret 1898 kom første 
4 
